OzLabs/hebrew-wiki-articles huggingface dataset:
אדם דניאל רוטפלד

אדם דניאל רוטפלד (בפולנית: Adam Daniel Rotfeld; נולד ב-4 במרץ 1938, פרמישלן) הוא פוליטיקאי, דיפלומט וחוקר פולני ממוצא יהודי.

== ביוגרפיה ==
אדם דניאל רוטפלד נולד בפרמישלן, אז חלק של פולין כיום באוקראינה למשפחה יהודית. לאחר כיבוש האזור על ידי הנאצים הוא הוסתר במנזר על ידי דניל טימצ'ינה לאורך כל שנות המלחמה. "קבוצת ברן" ניסתה להציל אותו ואת משפחתו אך אחרה את המועד ושני הוריו נרצחו. בתום המלחמה, שטח העיירה בו היה המנזר סופח לברית המועצות והמנזר נסגר. אדם דניאל הקטן הועבר לבית יתומים. בשנת 1951, לבקשת שלטונות פולין הוחזר לפולין יחד עם ילדים יתומים פולנים נוספים.

בשנים 1955–1960 למד דיפלומטיה ומשפט בינלאומי באוניברסיטת ורשה. בשנת 1969 סיים עבודת דוקטורט בקרקוב.

החל משנת 1961 אדם רוטפלד עבד במכון הפולני לענייני חוץ. בשנת 1989 הצטרף לצוות של המכון לחקר השלום בסטוקהולם ובשנת 1991 מונה למנהל המכון וכיהן בתפקיד זה עד לשנת 2002. בהיותו מנהל המכון היה ראש צוות למציאת פתרון לסכסוך בטרנסניסטריה.

בנובמבר 2001 אדם רוטפלד הצטרף למשרד החוץ הפולני. בינואר 2005 מונה לשר החוץ של פולין וכיהן בתפקיד עד לאוקטובר אותה שנה.

בשנת 2011 הוא מונה לפרופסור באוניברסיטת ורשה.

אדם דניאל רוטפלד כתב כ-20 ספרים בעיקר בתחום היחסים בין גרמניה לבין מדינות מזרח ומרכז אירופה לאחר מלחמת העולם השנייה.

על פעילותו בתחום הדיפלומטיה אדם דניאל רוטפלד קיבל מספר עיטורים פולנים, גרמנים, צרפתים, רוסים ומדינות נוספות.

==קישורים חיצוניים==

* [https://web.archive.org/web/20080612182359/http://msz.gov.pl/auths/91/files/min_cv_de.html קורות חיים] 

קטגוריה:דיפלומטים פולנים
קטגוריה:שרי החוץ של פולין
קטגוריה:יהודים פולנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת ורשה
קטגוריה:קצינים בלגיון הכבוד
קטגוריה:מקבלי עיטור הידידות (רוסיה)
קטגוריה:פולנים שנולדו ב-1938
קטגוריה:פולנים שנפטרו ב-2015
אסמאעיל, סולטאן ג'והור

סר אסמאעיל אל-ח'אלידי אבני אל-מרחום סולטאן אבראהים אל-מאסיהור (בג'אווי: السلطان إسماعيل الخالدي بن السلطان إبراهيم المشهور, באנגלית: Ismail Al Khalidi Ibni Al-Marhum Sultan Ibrahim Al-Masyhur; 28 באוקטובר 1894 – 10 במאי 1981) היה סולטאן ג'והור בין 1959 ל-1981, במסגרת הפדרציה של מלזיה. אסמאעיל היה הסולטאן ה-23 של ג'והור והסולטאן השלישי של ג'והור "המודרנית", אחרי אביו אבראהים, וסבו אבו בכר. במותו ירש אותו בנו, טונקו מחמוד איסקנדר.

== ביוגרפיה ==
אסמאעיל, בנו של אבראהים, סולטאן ג'והור, נולד ב-28 באוקטובר 1894 בארמון סמאיים בג'והור באהרו, במהלך תקופת שלטון סבו, הסולטאן אבו בכר. ב-7 בספטמבר 1895 מונה ל'טונקו מהקוטה' של ג'והור (נסיך הכתר של ג'והור) עם ירושת הכתר של אביו. עם פטירת אביו, הסולטאן אבראהים בלונדון ב-8 במאי 1959, אסמאעיל הושבע כסולטאן ג'והור החדש. הוא הוכתר בטקס רשמי שנערך ב-10 בפברואר 1960. תקופת שלטונו נחשבת למוצלחת, לנוכח המשך צמיחתה הכלכלית של ג'והור ושימוש מעמדה.

הסולטן אסמאעיל קיבל את השכלתו המלאית והאנגלית בג'והור באהרו והמשיך את לימודיו הגבוהים בממלכה המאוחדת יחד עם שני אחיו ואון ג'אפר בשנת 1904. הוא חזר לג'והור בשנת 1910 ולמד במכללה המלאית קואלה קנגסאר. הוא עזב שוב ללונדון ללמוד מנהל מדינה בשנת 1913. לפני שהוכתר כסולטאן, אסמאעיל גם מילא את תפקיד העוצר מספר פעמים ומילא חובות הקשורות לענייני מדינה. הוא חנך את הקונגרס המלאי ב-11 במאי 1946 בארמון איסטנה בג'והור באהרו שהוביל להקמת הארגון המאוחד הלאומי של המלאים. אסמאעיל קיבל הכרה על פועלו במהלך מצעד גדול שנערך ב-8 ביוני 1946 כדי לחגוג את הצלחתה של בריטניה לשחרר את מלאיה לאחר כניעת האימפריה היפנית.

הסולטאן נהג להקדיש תשומת לב מיוחדת לפיתוחו של ג'והור. הוא הקים את תאגיד ג'והור, רשויות הפיתוח בדרום מערב הארץ, תשתית מערב ג'והור, פתח את רשויות הקרקעות והפיתוח הפדרליות (FELDA), שיתוף הפעולה הקרקעי הפדרלי, רשויות השיקום (FELCRA) ונמל פסיר גודאנג לים סין הדרומי. נמל התעופה סנאי החל את פעילותו בשנת 1973. הוא גם הקים את המועצה הדתית האסלאמית כדי להמשיך ולפתח את קידום דת האסלאם בג'והור. הסולטאן אסמאעיל נפטר ב-10 במאי 1981 והובא למנוחות במאוזוליאום המלכותי של בג'והור באהרו.

== קישורים חיצוניים ==

* [https://kemahkotaan.johor.gov.my/pengenalan/sejarah-kesultanan-johor/?lang=en תולדות סולטנות ג'והור]
* [https://www.geni.com/people/Ismail-ibni-al-Marhum-Sultan-Ibrahim/6000000076972291013 אסמאעיל, סולטאן ג'והור], Geni

קטגוריה:פוליטיקאים מלזים
קטגוריה:קיסרים
קטגוריה:סולטאנים מלזים
קטגוריה:ילידי 1894
קטגוריה:נפטרים ב-1981
התרסקות מי-8 בשאטוי

התרסקות מי-8 אירעה ב-27 באפריל 2007, כאשר מסוק צבאי מיל מי-8 של הצבא הרוסי שנשא כוחות מיוחדים התרסק בשטח הררי בדרום צ'צ'ניה ליד היישוב שאטוי. כל 20 יושביו נהרגו.<ref>[http://en.rian.ru/russia/20070427/64568530.html Death toll in Chechnya copter crash reaches 20]</ref> 

זו היה האירוע הקטלני ביותר של הכוחות הרוסיים בצ'צ'ניה בשנת 2007. כמו כן היה זה האסון האווירי החמור ביותר של הצבא הרוסי מאז אוגוסט 2002, כאשר מסוק הובלה של Mil Mi-26 עמוס בחיילים התרסק לשדה מוקשים לאחר שנפגע מטיל ו-127 חיילים נהרגו.

== ההתרסקות ==
המסוק שהתרסק היה אחד משלושה מסוקי תובלה Mi-8 ושני מסוקי קרב מיל Mi-24 של חיל האוויר הרוסי אשר המריא ממנחת מסוקים ממזרח לעיר גודרמס. הוא נשא בתוכו 15 חיילי קומנדו מחטיבת הסיור של רוסטוב ושני קציני צבא רוסים בכירים מהבסיס הצבאי הרוסי הראשי חנקאלה בצ'צ'ניה.

גורמים רוסים טענו בתחילה כי המסוק הופל מירי נשק קל מצד הבדלנים הצ'צ'נים. הרשויות בצ'צ'ניה טענו כי תקלה מכנית היא הגורם לתאונה.<ref name="killed">[http://en.rian.ru/russia/20070428/64585209.html 3 gunmen killed in operation after helicopter crash in Chechnya]</ref> ועדה מיוחדת שהוטל עליה לחקור את התאונה קבעה בסופו של דבר כי הסיבה הסבירה ביותר היא טעות אנוש.

== קישורים חיצוניים ==
* [http://news.bbc.co.uk/2/hi/europe/6599163.stm Russian helicopter is 'shot down'], BBC News, 27 באפריל 2007
* [https://web.archive.org/web/20070930201314/http://www.swissinfo.org/eng/international/ticker/detail/Helicopter_shot_down_in_Chechnya_kills_17.html?siteSect=143&sid=7762379&cKey=1177675697000 Helicopter shot down in Chechnya kills 18], רויטרס, 27 באפריל 2007
* [https://web.archive.org/web/20070930155015/http://jamestown.org/chechnya_weekly/article.php?articleid=2373372 Chopper Goes Down in Southern Chechnya], The Jamestown Foundation, 3 במאי 2007

==הערות שוליים==

קטגוריה:תקריות ואסונות תעופה ב-2007
קטגוריה:2007 ברוסיה
קטגוריה:תאונות מסוקים
קטגוריה:תקריות ואסונות תעופה של כלי טיס רוסיים
קטגוריה:העימות הרוסי-צ'צ'ני
קטגוריה:תקריות ואסונות תעופה של כלי טיס צבאיים
קטגוריה:הכוחות המזוינים של הפדרציה הרוסית: היסטוריה
קואליציית ג'מייקה

דגל ג'מייקה, כאשר השחור מייצג את ה[[CDU/CSU, הצהוב את המפלגה הדמוקרטית החופשית והירוק את מפלגת הירוקים.]]

קואליציית ג'מייקה (בגרמנית: Jamaica coalition) הוא מונח בפוליטיקה הגרמנית המתאר קואליציה בין המפלגה הנוצרית-דמוקרטית הגרמנית, המפלגה הדמוקרטית החופשית ומפלגת הירוקים.

המונח נובע מהעובדה שהצבעים הסמליים של המפלגות בקואליציה כזו - שחור עבור ה- CDU/CSU השמרנים, צהוב של ה- FDP הליברלי וירוק עבור המפלגה הירוקה, צבעים אלו הם גם צבעי הדגל של ג'מייקה, ולכן נקראת קואליציה שכזאת "קואליציית ג'מייקה".

== היסטוריה ==
לאחר הבחירות הכלליות שנערכו ב-2005 קואליציית ג'מייקה הפכה לאפשרית מבחינה מספרית (כלומר, לממשלה שכזאת תהיה רוב בפרלמנט). לאחר שהמפלגה הדמוקרטית החופשית החליטה שלא לנהל מגעים עם המפלגה הסוציאל-דמוקרטית האופציה היחידה שנשארה להם על השולחן היא קואליציית ג'מייקה. עם זאת, מפלגת הירוקים דחתה את ההצעות שקיבלה ולא הצטרפה לקואליציה שכזאת<ref></ref>. בסופו של יום, באוקטובר 2005 הקימו CDU/CSU (השמרנים) ו-SPD (הסוציאל-דמוקרטים) קואליציה גדולה בעצמם.

ברמה המדינית, הודיעו הירוקים באוקטובר 2009 כי יתמכו בקואליציית CDU/FDP בחבל הסאר ואכן, לאחר מכן הוקמה לראשונה קואליציית ג'מייקה במדינה בגרמניה. הקמת הממשלה נבעה מרצונם של המפלגה הסוציאל-דמוקרטית בחבל הסאר להקים ממשלת מיעוט שתאלץ להישען על מפלגת השמאל הקיצוני, די לינקה. בסופו של יום, בינואר 2012 התפרקה הקואליציה<ref name="coalitioncollapsed"></ref>. נכון ל-2021, הממשלה של שלזוויג-הולשטיין מתבססת על קואליציית ג'מייקה<ref name="Herrmann"></ref>.

קואליציית ג'מייקה הפכה לאופציה בשנית ברמה הלאומית לאחר הבחירות הכלליות שנערכו ב-2017<ref></ref>. לאחר שהמפלגה הסוציאל-דמוקרטית הודיעה כי פניה לאופוזציה, קואליציית ג'מייקה הפכה לקואליצייה האפשרית היחידה שאינה כוללת את מפלגת הימין הקיצוני, אלטרנטיבה לגרמניה<ref name="Shalal"></ref>. עם זאת, השיחות להקמת קואליציית ג'מייקה נכשלו לאחר שהדמוקרטים החופשיים פרשו מהשיחות והמגעים על הקמת ממשלה, ואמרו כי הסיבה להפסקת המגעים היא שלא נמצא פשרה בעניין מדיניות ההגירה והאנרגיה של הממשלה שתוקם<ref></ref>.

== ראו גם ==
* דגל ג'מייקה
* פוליטיקה של גרמניה
* מפלגות בגרמניה

== הערות שוליים ==

קטגוריה:ביטויים ומושגים פוליטיים גרמנים
קטגוריה:גרמניה: פוליטיקה
טיסה 607-E של KLM

טיסה 607-E של KLM, הייתה טיסה סדירה בינלאומית של מטוס לוקהיד קונסטליישן שהתרסקה 180 קילומטרים ממערב לנמל התעופה שאנון באירלנד ב-14 באוגוסט 1958. המטוס נרשם כ-PH-LKM ונקרא על שמו של הוגו דה גרוט. כל תשעים ואחד הנוסעים ושמונה אנשי הצוות נספו בתאונה, כולל חברי צוות הסיף האולימפי המצרי (בהם עוסמאן עבד אל חאפז, מוחמד עלי ריאד ואחמד סברי).<ref></ref> ה-"E" במספר הטיסה סימן שייעוד הטיסה היא טיסה נוספת במחלקת תיירים שתתאים לביקוש התיירים העונתי המוגדל.<ref>"Tragedy for Homeward-Bound Vacationers". </ref>

טיסה 607-E יצאה משאנון בשעה 03:05 UTC בשלב השני של מסע טרנס-אטלנטי מאמסטרדם לניו יורק עם עצירות ביניים בשאנון וגנדר, ניופאונדלנד. קשר הרדיו עם המטוס אבד בערך בשעה 03:40 UTC; בהמשך החל מבצע הצלה שמצא שרידים של המטוס על פני האוקיינוס כ-180 קילומטרים מצפון-מערב לשאנון. גם שרידיהם של שלושים וארבעה מהנוסעים נמצאו.<ref name="indo">[https://www.independent.ie/irish-news/city-remembers-memorial-for-99-plane-crash-victims-26468903.html City remembers memorial for 99 plane crash victims] Irish Independent, 13 August 2008</ref>

בשל היעדר הוכחות, החוקרים האיריים וההולנדים לא היו יכולים לאתר סיבה אפשרית לתאונה. הם בחנו את האפשרות של פצצה, כשל חשמלי או טעות טייס, אך האמינו כי האפשרות הסבירה ביותר היא כשל מכני.<ref name="FSF">[https://aviation-safety.net/database/record.php?id=19580814-0 Aviation Safety Network] Flight Safety Foundation</ref> ועדת החקירה סברה כי הגורם הסביר ביותר לתאונה הוא בעיית מדחף.<ref name="FSF" /> ייתכן שהתקלות במדחף עוררו הפרעה בטיסה וכתוצאה מכך שהמדחף התנתק.<ref name="FSF" />

==קישורים חיצוניים==

==הערות שוליים==

קטגוריה:תקריות ואסונות תעופה ב-1958
קטגוריה:תקריות ואסונות תעופה שבהם נספו חברי קבוצת ספורט
קטגוריה:אייר פראנס-KLM
קטגוריה:הולנד: תעופה
קטגוריה:אירופה: תקריות ואסונות תעופה
קטגוריה:תקריות ואסונות תעופה במעורבות מטוסי לוקהיד
שוגרלנד

שוגרלנד (באנגלית: Sugarland) הוא צמד מוזיקת קאנטרי אמריקאי שהוקם באטלנטה שבג'ורג'יה, ומורכב מהזמרת-יוצרת ג'ניפר נטלס (שירה ראשית) וכריסטיאן בוש (שירה, גיטרה ומנדולינה).<ref name=":0"></ref> ההרכב נוסד בשנת 2002 על ידי נטלס ובוש עם קריסטן הול (שירה, גיטרה). הול עזבה את ההרכב לאחר הוצאת אלבום הבכורה שלו.<ref name=":0" /> לכל שלושת החברים היה ניסיון בפולק רוק: נטלקס הייתה חברה בלהקות סול מיינרס דוטר וג'ניפר נטלס בנד, בוש הקליט שני אלבומים כחלק מבילי פילגרים, והול הקליטה שני אלבומי סולו.<ref name=":0" />

את שוגרלנד החתימו על חוזה הקלטות עם חברת מרקורי נאשוויל רקורדס בשנת 2004, במסגרתו יצאו ארבעה אלבומי אולפן, אלבום חג מולד אחד ואלבום הופעה אחד בין 2004–2010. אלבומים אלה הנפיקו חמישה עשר סינגלים שזכו להצלחה רבה במצעד שירי הקאנטרי של בילבורד, כולל הלהיטים "Want To", "", "All I Want to Do", "Already Gone" ו-"It Happens".<ref></ref> נטלס ביצעה קולות רקע בשיר "Who Says You Can't Go Home" בסוף 2005 ותחילת 2006; ביצוע שהגיע גם הוא למקום הראשון במצעד שירי הקאנטרי.<ref></ref>

ארבעת אלבומי האולפן של הצמד שיצאו בהוצאת מרקורי נאשוויל — Twice the Speed of Life, Enjoy the Ride, Love on the Inside ו-The Incredible Machine — קיבלו את תואר הפלטינה ומעלה על ידי איגוד תעשיית ההקלטות האמריקאי (RIAA). בשנת 2018 יצא האלבום Bigger, מתוכו יצא "Babe" שנכתב ובוצע בחלקו על ידי הזמרת-יוצרת טיילור סוויפט.<ref></ref>

== דיסקוגרפיה ==
=== אלבומי אולפן ===
* 2004: Twice the Speed of Life
* 2006: Enjoy the Ride
* 2008: Love on the Inside
* 2009: Gold and Green
* 2010: The Incredible Machine
* 2018: Bigger

==קישורים חיצוניים==

* 

== הערות שוליים ==

קטגוריה:להקות קאנטרי אמריקאיות
קטגוריה:צמדי מוזיקת קאנטרי
קטגוריה:זוכי פרס גראמי
קטגוריה:זוכות פרס גראמי
קטגוריה:להקות שהוקמו בשנת 2003
קטגוריה:להקות שהתפרקו בשנת 2012
שוטר בית ספרי

שוטר בית ספרי (פורמלית: קצין משאבים בבית ספר; באנגלית: School resource officer, בר"ת: SRO) הוא תפקיד של שוטר המוצב בבתי ספר, שתפקידו לאכוף את החוק בבתי הספר.

==אודות התפקיד==
תפקיד השוטר בבתי הספר הוגדר על ידי מחלקת המשפטים של ארצות הברית כ"קצין אכיפת חוק מושבע, האחראי על ביטוח ומניעת פשיעה בבתי הספר". בפועל, תפקידו לייצר סביבה בטוחה הן לתלמידים והן לצוות. סמכות השוטרים בבתי הספר דומה לשוטרים רגילים בכך שהם מוסמכים לבצע מעצרים, לענות לקריאות ולתעד לאירועים. בנוסף לכך, שוטרים בבתי ספר גם מבצעים חונכים ומעבירים הדרכות לנוער.

התיעוד הראשון להצבת שוטר בבית ספר היה בשנת 1953 בפלינט, מישיגן. בשנת 1968 הנושא החל לידון בהרחבה, כשבשלב הראשון הוצבו שוטרים בבתי ספר יסודיים ובחטיבות ביניים, ללא מדים, על מנת לטפח את מערכת היחסים בין המשטרה המקומית לבני הנוער. החל משנות השבעים, תפקיד השוטרים בבתי הספר עבר מחונכות למניעת פשיעה ואכיפת החוק. בשנות השמונים והתשעים השתתפו השוטרים בבתי ספר בתוכניות למניעת פשיעה, כגון חינוך נגד שימוש בסמים (D.A.R.E.) ונגד כנופיות (G.R.E.A.T). עליה משמעותית בשימוש בשוטרים בבתי ספר התרחשה בשנת 1994 כשעבר בקונגרס חוק "בתי הספר הפדרליים ללא נשק" , בתגובה לחשש מאלימות של צעירים וכנופיות. בסוף שנות התשעים, משרד המשפטים האמריקאי יצר תוכנית מענקים של 750 מיליון דולר על מנת להוסיף תקנים של 6,500 שוטרים בבתי ספר. בסך הכל, מאמצע שנות השבעים ועד שנת 2008, שיעור בתי הספר שמוצבים בהם שוטרים עלה מ-1% ל-40%.

בנוסף לארצות הברית, ישנם שוטרים בבתי ספר גם בקנדה. באוסטרליה התפקיד נקרא קצין קשר בבתי ספר (Police School Liaison Officer) וקיים רק בבתי ספר תיכוניים. בישראל, סקר שבוצע בשנת 2009 העלה כי 30% מהציבור בעד הצבת שוטרים בבתי הספר.

==קישורים חיצוניים==
* נתן ג'יימס וגייל מקלין, [https://sgp.fas.org/crs/misc/R43126.pdf School Resource Officers: Law Enforcement Officers in Schools], Congressional Research Service, 26 ביוני 2013

==הערות שוליים==

קטגוריה:שיטור בארצות הברית
קטגוריה:ארצות הברית: חינוך
פרסי האקדמיה למוזיקת קאנטרי ה-50

טקס פרסי האקדמיה למוזיקת קאנטרי ה-50 (באנגלית: 50th Academy of Country Music Awards) התקיים ב-19 באפריל 2015, באצטדיון AT&T בארלינגטון, טקסס בהנחיית בלייק שלטון ולוק בריאן.<ref></ref> מירנדה למברט הייתה לאמן שהועמד וזכה במרבית הפרסים במהלך הטקס.<ref name=":0" />

== זכיות ומועמדויות ==
הזכיות מודגשות בכתב בולט.<ref name=":0"></ref>
{| class="wikitable"
! style="background:#EEDD85; width=50%" |בדרנ/ית השנה
! style="background:#EEDD85; width=50%" |אלבום השנה
|-
| valign="top" |
* לוק בריאן
** ג'ייסון אלדין
** גארת' ברוקס
** מירנדה למברט
** פלורידה ג'ורג'יה ליין
|
*Platinum – מירנדה למברט
**Old Boots, New Dirt – ג'ייסון אלדין
**Pain Killer – ליטל ביג טאון
**Riser – דירקס בנטלי
**The Outsiders – אריק צ'ורץ'
|-
! style="background:#EEDD82; width=50%" |אמנית השנה – נקבה
! style="background:#EEDD82; width=50%" |אמן השנה – זכר
|-
| valign="top" |
*מירנדה למברט
**ברנדי קלארק
**מרטינה מק'ברייד
**קייסי מאסגרייבס
**קארי אנדרווד
| valign="top" |
*
*ג'ייסון אלדין
**דירקס בנטלי
**לוק בריאן
**אריק צ'ורץ'
**בראד פייזלי
**בלייק שלטון
|-
! style="background:#EEDD82; width=50%" |להקת השנה
! style="background:#EEDD82; width=50%" |צמד השנה
|-
| valign="top" |
* ליטל ביג טאון
** ליידי אנטבלום
** רסקל פלאטס
** דה בנד פרי
** זאק בראון בנד
| valign="top" |
* פלורידה ג'ורג'יה ליין
**האחים אוסבורן
**דן + שי
**מאדי & טיי
**האחים סוואן
|-
! style="background:#EEDD82; width=50%" |סינגל השנה
! style="background:#EEDD82; width=50%" |שיר השנה
|-
| valign="top" |
* "I Don't Dance" – לי ברייס
**"American Kids" – קני צ'סני
** "Automatic" – מירנדה למברט
** "Dirt" – פלורידה ג'ורג'יה ליין
** "Drunk on a Plane" – דירקס בנטלי
| valign="top" |
*"Automatic" – ניקול גיליון, נטלי המבי ומירנדה למברט
**"American Kids" – קני צ'סני
**"Drink a Beer" – לוק בריאן
**"Follow Your Arrow" – קייסי מאסגרייבס
**"Give Me Back My Hometown" – אריק צ'ורץ'
**"I Hold On" – דירקס בנטלי
|-
! style="background:#EEDD82; width=50%" |וידאו השנה
! style="background:#EEDD82; width=50%" |אירוע ווקאלי של השנה
|-
| valign="top" |
* "American Kids" – קני צ'סני
** "Cop Car" – קית' אורבן
** "Drunk on a Plane" – דירקס בנטלי
** "I'm Not Gonna Miss You" – גלן קמפבל
** "Somethin' Bad" – מירנדה למברט וקארי אנדרווד
| valign="top" |
* "This Is How We Roll" – פלורידה ג'ורג'יה ליין ולוק בריאן
** "Lonely Tonight" – בלייק שלטון בהשתתפות אשלי מונרו
** "Meanwhile Back at Mama's" – טים מקגרו בהשתתפות פיית' היל
** "Somethin' Bad" – מירנדה למברט וקארי אנדרווד
** "The South" – הקאדילאק ט'רי בהשתתפות דירקס בנטלי, פלורידה ג'ורג'יה ליין ומייק אלי
|}

== הערות שוליים ==

50
50
אלכסנדר אוסיק

אלכסנדר אוסיק (באוקראינית: Олександр Усик) הוא מתאגרף אוקראיני, אלוף העולם הבלתי מעורער במשקל כבד ובעבר במשקל בינוני כבד, אלוף אולימפי מאולימפיאדת לונדון (2012).

==קריירה==
אוסיק הוא אלוף העולם באיגרוף במשקל כבד המוכר מטעם 4 מתוך 5 התאחדויות האגרוף העיקריות בעולם IBO ,WBO ,IBF ,WBA ומטעם מגזין האיגרוף החשוב בעולם - "הזירה". אלוף העולם הבלתי מעורער במשקל בינוני כבד 2019–2018.

לאחר ניצחון על אנתוני ג'ושוע הבריטי, אוסיק הפך למתאגרף השלישי בהיסטוריה ביחד עם איוונדר הוליפילד ודייוויד היי שהפך לאלוף העולם במשקל בינוני כבד ומשקל כבד.

נכון ל-2024, אוסיק מחזיק בתואר אלוף העולם באיגרוף במשקל כבד מטעם ה-WBC.

אוסיק הוא המתאגרף הראשון בהיסטוריה שהחזיק בארבע חגורות האליפות העיקריות במשקל בינוני כבד. הוא גם אלוף אולימפי מאולימפיאדת לונדון (2012).

ב-18 במאי 2024 ניצח אלכסנדר אוסיק את טייסון פיורי והפך לאלוף העולם הבלתי מעורער במשקל כבד הראשון ב-25 השנים האחרונות.<ref>https://edition.cnn.com/2024/05/18/sport/usyk-fury-undisputed-champion-intl-hnk/index.html</ref>
<ref>https://www.sport5.co.il//articles.aspx?FolderID=7747&docID=470542&int_source=taboola</ref>

==קישורים חיצוניים==

* 

==הערות שוליים==

קטגוריה:אלופי עולם באיגרוף - משקל כבד
קטגוריה:אלופי עולם באיגרוף - משקל בינוני כבד
קטגוריה:אלופים אולימפיים מאוקראינה
קטגוריה:אוקראינים שנולדו ב-1987
הקולג' הישועי על שם ז'אן ברכמן הקדוש

הקולג' הישועי על שם ז'אן ברכמן הקדוש (בהולנדית:Sint-Jan Berchmanscollege) הוא קולג' פרטי בבריסל שנוסד על ידי מסדר הישועים בשנת 1604. הוא ממוקם ליד כנסייה שנבנתה בשנת 1184.
== היסטוריה ==
המוסד הוקם בשנת 1604 וכבר באותה שנה היו בו 400 תלמידים. בשנת 1773 הוא נסגר בעקבות החלטת קלמנס הארבעה עשר שעל מסדר הישועים להפסיק בפעילות חינוכית. הבניין החל לשמש כבניין בית משפט ונהרס בשנת 1891.

בשנת 1814 מסדר הישועים הקים מוסד חינוכי מחדש והוא פעל בתוך הכנסייה. עם הזמן הוא עבר לבניין נפרד. בשנת 1908 בית ספר קיבל שמו של ז'אן ברכמן הקדוש. במהלך שנות ה-30 של המאה ה-20 שפת הלימודים עברה בהדרגה מצרפתית להולנדית ואנגלית.

במהלך מלחמת העולם השנייה עמד בראש המוסד ז'אן בטיסט דה קוסטר והוא פעל להצלת והסתרת יהודים בשטח המוסד. על פעילות זו הוא קיבל הכרה כחסיד אומות העולם.

בקולג' הישועי על שם ז'אן ברכמן הקדוש למדו מספר אנשים בולטים של החברה הבלגית לרבות הרמן ואן רומפיי ואיבר פיירלו שהיו ראשי ממשלת בלגיה, אליזבת, נסיכת בלגיה, גבריאל, נסיך בלגיה, אסטריד, נסיכת בלגיה.

== קישורים חיצוניים ==

* 

קטגוריה:בלגיה: אוניברסיטאות ומכללות
קטגוריה:בריסל
קטגוריה:אוניברסיטאות ומכללות נוצריות
פרסי האקדמיה למוזיקת קאנטרי ה-49

טקס פרסי האקדמיה למוזיקת קאנטרי ה-49 (באנגלית: 49th Academy of Country Music Awards) התקיים ב-6 באפריל 2014, ב-MGM גרנד גארדן ארנה בלאס וגאס, נבדה בהנחיית בלייק שלטון ולוק בריאן.<ref name=":0"></ref> מירנדה למברט וטים מקגרו היו לאמנים שהועמדו למרבית הפרסים במהלך הטקס.<ref name=":1"></ref>

בנוסף לכך, הייתה למברט לאמן שזכה במרבית הפרסים בטקס, עם שלוש זכיות בסך הכול.<ref name=":1" /><ref name=":0" />

== זכיות ומועמדויות ==
הזכיות מודגשות בכתב בולט.<ref name=":1" /><ref name=":0" />
{| class="wikitable"
! style="background:#EEDD85; width=50%" |בדרנ/ית השנה
! style="background:#EEDD85; width=50%" |אלבום השנה
|-
| valign="top" |
* ג'ורג' סטרייט
** לוק בריאן
** מירנדה למברט
** בלייק שלטון
** טיילור סוויפט
|
*Same Trailer Different Park – קייסי מאסגרייבס
** – בלייק שלטון
**Crash My Party – לוק בריאן
**Here's to the Good Times – פלורידה ג'ורג'יה ליין
**Two Lanes of Freedom – טים מקגרו
|-
! style="background:#EEDD82; width=50%" |אמנית השנה – נקבה
! style="background:#EEDD82; width=50%" |אמן השנה – זכר
|-
| valign="top" |
*מירנדה למברט
**שריל קרואו
**קייסי מאסגרייבס
**טיילור סוויפט
**קארי אנדרווד
| valign="top" |
*
*ג'ייסון אלדין
**לי ברייס
**לוק בריאן
**בלייק שלטון
**קית' אורבן
|-
! style="background:#EEDD82; width=50%" |להקת השנה
! style="background:#EEDD82; width=50%" |צמד השנה
|-
| valign="top" |
* דה בנד פרי
** אלי יאנג בנד
**ליידי אנטבלום
** ליטל ביג טאון
** זאק בראון בנד
| valign="top" |
* דן + שי
**ביג & ריץ'
**פלורידה ג'ורג'יה ליין
**לאב ות'יפט
**תומפסון סקוור
|-
! style="background:#EEDD82; width=50%" |סינגל השנה
! style="background:#EEDD82; width=50%" |שיר השנה
|-
| valign="top" |
* "Mama's Broken Heart" – מירנדה למברט
**"Cruise" – פלורידה ג'ורג'יה ליין
** 
** "I Drive Your Truck" – לי ברייס
** "Wagon Wheel" – דריוס רוקר וליידי אנטבלום
| valign="top" |
*"I Drive Your Truck" – ג'סי אלכסנדר, קוני הרינגטון, ג'ימי יארי
**"" – גארי אלן, הילרי לינדזי ומתיו וורן
**"Mama's Broken Heart" – ברנדי קלארק, שיין מקאנאלי וקייסי מאסגרייבס
**"Mine Would Be You" – ג'סי אלכסנדר, קוני הרינגטון ודריק רטן
**"Wagon Wheel" – בוב דילן וקטש סקור
|-
! style="background:#EEDD82; width=50%" |האמן החדש של השנה
! style="background:#EEDD82; width=50%" |וידאו השנה
|-
| valign="top" |
* ג'סטין מור
** ברט אלדרדג'
** קיפ מור
| valign="top" |
* 
** "Better Dig Two" – דה בנד פרי
** "Blowin' Smoke" – קייסי מאסגרייבס
** "I Drive Your Truck" – לי ברייס
** "Mama's Broken Heart" – מירנדה למברט
**"Two Black Cadillacs" – קארי אנדרווד
|-
! colspan="2" style="background:#EEDD82; width=50%" |אירוע ווקאלי של השנה
|-
| colspan="2" |
* "We Were Us" – קית' אורבן ומירנדה למברט
** "Boys 'Round Here" – בלייק שלטון בהשתתפות פיסטול אניס וחברים
** "" – פלורידה ג'ורג'יה ליין בהשתתפות נלי
**"We Were Us" – קית' אורבן ומירנדה למברט
**"Highway Don't Care" – טים מקגרו וטיילור סוויפט בהשתתפות קית' אורבן
**"Wagon Wheel" – דריוס רוקר וליידי אנטבלום
|}

== הערות שוליים ==

49
49
סודוקו חלונות

סודוקו חלונות
סודוקו חלונות, הקרוי גם וינדוקו (בלועזית: windoku), הוא וריאנט של סודוקו, שבו, בנוסף לתשעת הריבועים הכוללים 9 משבצות כל אחד, יש תיחומים נוספים בני 9 משבצות, אחד או יותר, הנבדלים באמצעות צבע הרקע שלהם החופפים חלקית עם מתחמי המשנה האחרים. חלון נוסף יכול לכלול שטח רציף של תשע משבצות, אך גם תשע משבצות נפרדות המאוחדות על ידי צבע רקע אחיד ונבדל.

בסודוקו חלונות תקפים חוקי הסודוקו הרגילים ובנוסף להם, גם בחלונות הנוספים צריכים להיות כל תשע הספרות, מ-1 עד 9, בכל חלון בנפרד ומבלי שספרה תחזור על עצמה.

סוג פופולרי במיוחד של סודוקו חלונות הומצא על ידי פיטר ריטמייסטר ונושא את השם היפר סודוקו. היפר סודוקו מכיל ארבעה חלונות מרובעים הנבדלים באמצעות צבע רקע שונה, בדרך כלל אפור בהיר.
היפר סודוקו

קטגוריה:סודוקו
קובי אביבי

יעקב (קובי) אביבי (נולד ב-22 במרץ 1954) הוא ראש המועצה האזורית באר טוביה לשעבר.

== ביוגרפיה ==
אביבי שירת בצה"ל כקצין. החל משנת 1990 מילא תפקידים שונים במועצה האזורית באר טוביה. שימש כמזכיר המועצה במשך 16 שנה. היה רכז מוניציפלי, מנהל הרכש, ממונה על ארגון, מינהל ומשאבי אנוש וממונה על הדת. שימש כמזכיר העמותה לחינוך ותרבות באזור באר טוביה ועמותת ספורט מיסודה של המועצה. היה מזכיר חברת המושבים בדרום הפועלת עבור המועצה.

אביבי שימש בהתנדבות כיושב ראש הוועד הממונה במושב שתולים וביישוב הקהילתי עזר וכן כיושב ראש ועדת קבלה ביישובים אחדים במועצה.

בבחירות לרשויות המקומיות בשנת 2018 התמודד אביבי מול ראש המועצה המכהן דרור שור ונבחר לכהונת ראש המועצה.

בבחירות 2024, התמודד לכהונה נוספת, לא נבחר לאחר שלא הצליח להעפיל לסיבוב השני שבו נבחר בן כהן במקומו. 

== חיים אישיים ==
אביבי נשוי, מתגורר מאז 1977 במושב כפר אחים. שימש כמזכיר וגזבר המושב.

==קישורים חיצוניים==

* [https://beer-tuvia.org.il/לשכת-ראש-המועצה/ קובי אביבי], באתר מועצה אזורית באר טוביה

קטגוריה:ראשי המועצה האזורית באר טוביה
קטגוריה:כפר אחים: אישים
קטגוריה:ישראלים שנולדו ב-1954
ליטל ביג טאון

ליטל ביג טאון (באנגלית: Little Big Town) היא להקת מוזיקת קאנטרי אמריקאית, שנוסדה בשנת 1998 ומנתה את אותם ארבעה החברים מאז הקמתה: קארן פיירצ'יילד, קימברלי שלאפמן (לשעבר רואדס), פיליפ סוויט וג'ימי וסטברוק.<ref name=":0"></ref> הסגנון המוזיקלי שלה מורכב לרוב מהרמוניות קוליות בארבעה חלקים, כאשר כל ארבעת החברים מתחלפים כסולנים מובילים.<ref name=":1"></ref>

לאחר חוזה הקלטות עם חברת התקליטים מרקורי נאשוויל רקורדס במסגרתו לא הופצו סינגלים או אלבומים, ליטל ביג טאון חתמה על חוזה אחר עם מוניומנט רקורדס בשנת 2002.<ref name=":1" /> במסגרת החוזה, יצאו שני סינגלים נוספים שזכו להצלחה מזערית במצעד שירי הקאנטרי; לאחר מכן, עזבה הלהקה את החברה וחתמה על חוזה חדש עם אקוויטי מיוזיק גרופ.<ref></ref> עד 2005 הייתה הלהקה חתומה בחברה הזו, שהיא חברת תקליטים עצמאית בבעלות קלינט בלאק. אלבומה השני, The Road to Here, יצא באותה השנה וקיבל את תואר הפלטינה מטעם איגוד תעשיית ההקלטות האמריקאי (RIAA).<ref></ref> A Place to Land, אלבומה השלישי, יצא לאור באמצעות אקוויטי, ולאחר מכן הופץ מחדש באמצעות קפיטול נאשוויל לאחר סגירתה של אקוויטי בשנת 2008.<ref></ref> חמישה אלבומים נוספים של הלהקה יצאו על ידי קפיטול נאשוויל: The Reason Why (2010), Tornado (2012), Pain Killer (2014), The Breaker (2017) ו-Nightfall (2020).<ref name=":0" />

האלבומים שלה ליטל ביג טאון כללו 24 סינגלים שהצליחו להיכנס למצעד שירי הקאנטרי ולמצעד הקאנטרי איירפליי, כולל הלהיטים "Pontoon" ו-"Better Man" (שנכתב על ידי הזמרת-יוצרת טיילור סוויפט)<ref></ref> ולהיטים נוספים כדוגמת "Boondocks", "Bring It On Home", "Little White Church", "Tornado", "Day Drinking" ו-"Girl Crush".<ref></ref>

== דיסקוגרפיה ==
=== אלבומי אולפן ===
* 2002: Little Big Town
* 2005: The Road to Here
* 2007: A Place to Land
* 2010: The Reason Why
* 2012: Tornado
* 2014: Pain Killer
*2016: Wanderlust
*2017: The Breaker
*2020: Nightfall

== סיבובי הופעות ==
=== כלהקה ראשית ===
* 2011: "The Reason Why Tour"
* 2013: "Tornado Tour"
* 2014–2015: "Pain Killer Tour"
* 2017–2018: "The Breakers Tour"
* 2020: "The Nightfall Tour"

==קישורים חיצוניים==

* 

== הערות שוליים ==

קטגוריה:אמני קפיטול רקורדס
קטגוריה:להקות שהוקמו בשנת 1998
קטגוריה:רביעיות ווקאליות
קטגוריה:רביעיות מוזיקליות
קטגוריה:זוכי פרס אמי לבידור בשעות היום
קטגוריה:זוכי פרס גראמי
קטגוריה:זוכות פרס גראמי
קייסוקה אוסאקו

קייסוקה אוסאקו (ביפנית: 大迫 敬介; נולד ב-28 ביולי 1999 באיזומי שביפן) הוא כדורגלן יפני המשחק בעמדת השוער בקבוצת סאנפרצ'ה הירושימה מליגת העל היפנית ובנבחרת יפן.

== קריירת מועדונים ==
בשנת 2015 הגיע אוסאקו אל מחלקת הנוער של סאנפרצ'ה הירושימה מליגת העל היפנית. ב-19 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון על צ'יאנג ראי יונייטד בדו-קרב בעיטות עונשין במסגרת פלייאוף ההעפלה לליגת האלופות האסיאתית לעונת . ב-23 בפברואר ערך את הופעת הבכורה שלו בליגה, בתיקו 1-1 נגד שימיזו אס-פולס במסגרת המחזור הראשון לעונת . ב-10 באפריל ערך את הופעת הבכורה שלו בליגת האלופות האסיאתית, בניצחון 2-0 על דאיגו במסגרת שלב הבתים של הטורניר. בשתי עונותיו הראשונות בקבוצה הבוגרת ערך אוסאקו 44 הופעות ליגה.

== קריירה בינלאומית ==
אוסאקו נכלל בסגל נבחרת יפן לטורניר קופה אמריקה 2019 שנערך בברזיל. ב-17 ביוני 2019 הוא ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת הטורניר.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:יפנים שנולדו ב-1999
פרנקו ישראל

פרנקו ישראל ויבמר (בספרדית: Franco Israel Wibmer; נולד ב-22 באפריל 2000 בנואבה הלבסיה שבאורוגוואי) הוא כדורגלן אורוגוואי המשחק בעמדת השוער בקבוצת ספורטינג ליסבון ובנבחרת אורוגוואי.

== קריירת מועדונים ==
ישראל גדל במחלקות הנוער של קלוב ארטסנו ונסיונל האורוגוואיות, וב-17 באוגוסט 2018 חתם על חוזה לחמש עונות ביובנטוס מהסרייה א'. בשנת 2020 החל לשחק ביובנטוס II, קבוצת המילואים של המועדון.

== קריירה בינלאומית ==
ישראל היה חלק מסגל נבחרת אורוגוואי עד גיל 20 בגביע העולם עד גיל 20 ובאליפות אמריקה הדרומית עד גיל 20 בשנת 2019.

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:כדורגלני יובנטוס
קטגוריה:כדורגלני ספורטינג ליסבון
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2024
קטגוריה:ספורטאים אורוגוואים באיטליה
קטגוריה:ספורטאים זרים בפורטוגל
קטגוריה:אורוגוואים שנולדו ב-2000
אקוויטי מיוזיק גרופ

אקוויטי מיוזיק גרופ (באנגלית: Equity Music Group) הייתה חברת תקליטים שהוקמה על ידי אנטרטיינמנט ואן בשנת 2003. המייסד שלה היה קלינט בלאק והיא נסגרה בשנת 2008 לאחר חמש שנות פעילות. דרך חברת התקליטים הזו יצאו בעיקר אלבומים ושירים בסגנון מוזיקת הקאנטרי.<ref name=":0"></ref> החברה מוקמה בנאשוויל, טנסי שבארצות הברית.<ref name=":0" />

השם "אקוויטי" נבחר לייצג את השוויון בין האמן לבין חברת התקליטים עצמה. לדברי אקוויטי, "האמנים יהיו הבעלים של מה שהם יוצרים ומקבלים תשלום כבר מהמכירה הראשונה. לחברת התקליטים יש אינטרס רב בהיבטים השונים בקריירה של האמן החתום בה".<ref name=":1"></ref> החברה נסגרה בדצמבר 2008 בגלל קשיים כלכליים.<ref name=":0" /><ref name=":1" />

== אמנ/יות ==
האמנ/יות שלהלן, חתמו על חוזה הקלטות עם אקוויטי מיוזיק גרופ:
* קלינט בלאק
* לורה ברינה
* קרולינה ריין
* קווין פאולר
* קרולין דון ג'ונסון
* שאנון לוסון
* ליטל ביג טאון
* מארק וילס
* בלייק וייז

== אלבומים בולטים ==
להלן לקט מאלבומים בולטים שיצאו בהוצאת החברה:
* Spend My Time – אלבום משנת 2004 של קלינט בלאק, שדורג במקום ה-27 במצעד הבילבורד 200, השלישי במצעד אלבומי הקאנטרי והראשון במצעד האלבומים העצמאיים.<ref name=":5"></ref>
* Loose, Loud & Crazy – אלבום משנת 2004 של קווין פאולר, שדורג במקום ה-31 במצעד אלבומי הקאנטרי וה-11 במצעד אלבומי ה-Heatseekers.<ref name=":2"></ref>
* The Road to Here – אלבום משנת 2005 של ליטל ביג טאון, שהפך לאחד מאלבומי הקאנטרי המצליחים ביותר בשנה בה יצא, כאשר נמכר בלמעלה ממיליון עותקים בארצות הברית וקיבל את תואר הפלטינה על ידי איגוד תעשיית ההקלטות האמריקאי (RIAA). האלבום דורג במקום הראשון במצעד האלבומים העצמאיים ואף דורג במצעד אלבומי הקאנטרי השנתי, במקום ה-22.<ref></ref><ref></ref> במצעד הבילבורד 200 השנתי, נודע כי הוא אחד מ-75 האלבומים המצליחים ביותר (באופן כללי) בארצות הברית בשנת 2007.<ref name=":3"></ref> הצלחתו התבטאה גם בשנים שלאחר מכן, כאשר דורג במקום ה-167 במצעד הבילבורד 200 השנתי שפורסם בסוף שנת 2007.<ref name=":3" />
*Weather the Storm – אלבום הבכורה משנת 2006 של קרולינה ריין, שדורג במקום ה-60 במצעד אלבומי הקאנטרי.<ref></ref>
* Bring It On – אלבום משנת 2007 של קווין פאולר, שדורג במקום ה-14 במצעד אלבומי הקאנטרי והשני במצעד אלבומי ה-Heatseekers.<ref name=":2" />
*Trying to Be Me – אלבום הבכורה משנת 2008 של לורה ברינה.<ref></ref>

== סינגלים בולטים ==
להלן לקט מסינגלים בולטים שיצאו בהוצאת החברה:
* "Take It All Out on Me" – שיר של מארק וילס שדורג במצעד שירי הקאנטרי.<ref></ref><ref name=":4"></ref>
* "Days of Thunder" – שיר של מארק וילס שדורג במצעד שירי הקאנטרי.<ref name=":4" />
*"Spend My Time" – שיר של קלינט בלאק שדורג כאחד משירי הקאנטרי המצליחים ביותר בשנת 2004.<ref></ref>
*"The Boogie Man" – שיר של קלינט בלאק שדורג במצעד שירי הקאנטרי.<ref name=":5" />
*"My Imagination" – שיר של קלינט בלאק שדורג במצעד שירי הקאנטרי.<ref name=":5" />
*"Rainbow in the Rain" – שיר של קלינט בלאק שדורג במצעד שירי הקאנטרי.<ref name=":5" />
*"Drinkin' Songs and Other Logic" – שיר של קלינט בלאק שדורג במצעד שירי הקאנטרי.<ref name=":5" />
*"The Strong One" – שיר של קלינט בלאק שדורג במצעד שירי הקאנטרי.<ref name=":5" />

== קישורים חיצוניים ==

* 

== הערות שוליים ==

קטגוריה:חברות תקליטים
ניקולה זלבסקי

ניקולה זלבסקי (בפולנית: Nicola Zalewski; נולד ב-23 בינואר 2002 בטיבולי שבאיטליה) הוא כדורגלן פולני המשחק בעמדת הקשר בקבוצת רומא מהסרייה א' ובנבחרת פולין.

==קריירת מועדונים==
זלבסקי הוא תוצר מחלקת הנוער של רומא מהסרייה א'. ב-6 במאי 2021 ערך את הופעת הבכורה שלו בקבוצה הבוגרת של המועדון, בניצחון 2–3 על מנצ'סטר יונייטד במסגרת שלב חצי הגמר של הליגה האירופית לעונת עונת 2020/2021 בליגה האירופית. ב-9 במאי ערך את הופעת הבכורה שלו בליגה, בניצחון 0–5 על קרוטונה במסגרת המחזור ה-35 לעונת 2020/2021. אלו היו הופעותיו היחידות בעונת .

==קריירה בינלאומית==
זלבסקי היה חלק מסגל נבחרת פולין עד גיל 20 בטורניר גביע העולם עד גיל 20, וערך הופעה אחת בטורניר.

ב-5 בספטמבר 2021 ערך את הופעת הבכורה שלו בנבחרת פולין, בניצחון 1–7 על נבחרת סן מרינו במסגרת מוקדמות מונדיאל 2022.

נכלל בסגל נבחרת פולין לטורניר מונדיאל 2022.

==תארים==
===קבוצתיים===
;רומא
* הקונפרנס ליג (1): 2021/22

==קישורים חיצוניים==

==הערות שוליים==

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני רומא
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פולנים שנולדו ב-2002
גבריאל ברזאו

גבריאל נסימנטו רסנדה ברזאו (בפורטוגזית: Gabriel Nascimento Resende Brazão; נולד ב-5 באוקטובר 2000 באוברלנדיה שבברזיל) הוא כדורגלן ברזילאי המשחק בעמדת השוער בקבוצת אינטר מילאנו מהסרייה א'.

== קריירת מועדונים ==
ברזאו הצטרף אל מחלקת הנוער של קרוזיירו בגיל 2014 ממחלקת הנוער של אוברלנדיה. ב-11 בדצמבר 2017 חידש את חוזהו במועדון עד לשנת 2021.

ב-31 בינואר 2019 חתם ברזאו בפארמה מהסרייה א'. הוא שימש בפארמה כשוער שלישי עד לסוף העונה.

ב-28 ביוני 2019 חתם ברזאו על חוזה לחמש עונות באינטר מילאנו מהסרייה א'.

ב-19 ביולי הוא הושאל לאלבסטה מהליגה הספרדית השנייה למשך עונה אחת. בסך הכל ערך חמש הופעות ליגה באלבסטה במשך תקופת ההשאלה.

ב-31 באוגוסט 2020 הושאל ברזאו לריאל אוביידו מהליגה הספרדית השנייה למשך עונה אחת. הוא ערך שתי הופעות ליגה במועדון במשך תקופת ההשאלה.

== קריירה בינלאומית ==
ב-26 באוקטובר 2018 זומן ברזאו לראשונה לסגל נבחרת ברזיל, לקראת משחקי הידידות נגד נבחרות אורוגוואי וקמרון.

הוא היה חלק מסגל נבחרת ברזיל עד גיל 20 בטורניר אליפות אמריקה הדרומית עד גיל 20 בשנת 2019.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קרוזיירו
קטגוריה:כדורגלני פארמה
קטגוריה:כדורגלני אינטר מילאנו
קטגוריה:כדורגלני אלבסטה
קטגוריה:כדורגלני ריאל אוביידו
קטגוריה:ברזילאים שנולדו ב-2000
Alien (שיר של בריטני ספירס)

"Alien" הוא שיר שהוקלט על ידי הזמרת האמריקאית בריטני ספירס לאלבום האולפן השמיני שלה, Britney Jean. הוא נכתב על ידי ספירס, ויליאם אורביט, דן טריינור, אנה דיאז ואנתוני פרסטון, והופק על ידי אורביט והייגרד. "Alien" הוא שיר דאנס-פופ שדן באופן לירי בתחושות הבדידות של ספירס.

נכון לספטמבר 2021, השיר הושמע למעלה ממיליון פעמים ביוטיוב,<ref></ref> ולמעלה מ-8 מיליון פעמים בספוטיפיי.<ref></ref>

== ביקורת ==
השיר זכה לשבחים כלליים ממבקרי מוזיקה, שהעריכו את הפקתו והכירו בו כנמכר בין ההיצע האישי יותר מהאלבום. סטיבן תומאס ארלוויין, מ-AllMusic, ציין כי אורביט היא המפיקה היחידה הקשורה לפרויקט שטיפלה כראוי בבדידות העצובה והקיומית של ספירס על ידי "הצבתה במרכז המסלול".<ref></ref> ג'נבייב קוסקי, מ-The A.V. Club, החמיאה לספירס על כך שהקליטה את השיר, שלדעתה הציגה את יכולות הקול שלה טוב יותר מאשר ה-"רובו-קו" שספירס מזוהה איתו בדרך כלל.<ref name="AV"></ref> גרג קוט, משיקגו טריביון, סבר כי "Alien" הוא השיר היחיד של Britney Jean שהרגיש "פגיע [ו]אישי".<ref name="Chicago"></ref>

ניק קאטוצ'י, מאנטרטיינמנט ויקלי, שיתף רגש דומה, והביע הנאה מה-"אינטימיות המוזרה והנפלאה" של השיר,<ref name="EW"></ref> בעוד שמייקל גרג, מהגרדיאן, העריך את אופיו הניסיוני של הפקתו.<ref></ref> קווין הארלי, מאינדפנדנט, ערך השוואות חיוביות בין האלבום ל-Ray of Light של מדונה, והרגיש ש-"Alien" הוא אחד מ-"בריתות רב המפיקים" החזקות של ספירס מהשיא.<ref></ref> סאל סינקמני, מ-Slant Magazine , ראה בשיר כהזדמנות שבה ספירס "[דוחפת את] הצליל קדימה",<ref></ref> כאשר בארי וולטרס, מ-Spin , הרגיש שהביצוע הווקאלי של ספירס לא היה מתאים להפקת השיר החגיגית יותר.<ref></ref>

לוקאס וילה, מ-AXS , רשמה את "Alien" כשיר החמישי הטוב ביותר לשנת 2014, וכינה אותו כ-"מנגינה פולקטרוניקה מדהימה" ש-"הכה את הזמרת לעיתים קרובות". בנוסף, הוא אומר כי "[ב]כל המהומה [הזו] הובילה אנשים [להגיע] לגרסה המקורית, אחת היצירות הטובות ביותר של ספירס לאחרונה".<ref></ref>

== הופעות חיות ==
ב-2014, ספירס ביצעה את "Alien" מספר פעמים בסיבוב ההופעות Britney: Piece of Me. במהלך הופעה חיה עם השיר ב-19 בפברואר 2014, נחשף כי היא עשתה ליפ סינק לשיר כאשר מסלול הגיבוי המשיך לנגן והיא פספסה את הרמז שלה בזמן האינטראקציה עם הקהל.<ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שנכתבו על ידי ויליאם אורביט
קטגוריה:שירים שהופקו על ידי ויליאם אורביט
קטגוריה:שירים על בדידות
קטגוריה:שירי דאנס-פופ
ניית'ן פטרסון

ניית'ן קנת' פטרסון (באנגלית: Nathan Kenneth Patterson; נולד ב-16 באוקטובר 2001) הוא כדורגלן סקוטי המשחק בעמדת המגן הימני בקבוצת אברטון מהפרמייר ליג ובנבחרת סקוטלנד.

== קריירת מועדונים ==
פטרסון, יליד גלאזגו שבסקוטלנד, הוא תוצר מחלקת הנוער של גלאזגו ריינג'רס. ב-21 בדצמבר 2019 חתם על חוזה מקצועני ראשון במועדון, עד לשנת 2022. ב-17 בינואר 2020 ערך את הופעת הבכורה שלו במועדון, בניצחון 0–2 על סטראנר במסגרת הגביע הסקוטי.

ב-22 באוגוסט 2020 ערך את הופעת הבכורה שלו בליגת העל הסקוטית, כשנכנס כמחליף בדקה ה-86 בניצחון 0–2 על קילמרנוק במסגרת המחזור החמישי לעונת . ב-25 בפברואר 2021 הבקיע את שער הבכורה שלו במועדון, בניצחון 2–5 על רויאל אנטוורפן במסגרת שלב 32 הגדולות של הליגה האירופית לעונת 2020/2021. בסך הכל ערך בעונה זו שבע הופעות ליגה.

== קריירה בינלאומית ==
ב-6 ביוני 2021 ערך פטרסון את הופעת הבכורה שלו בנבחרת סקוטלנד, כשנכנס כמחליף בדקה ה-64 בניצחון 0–1 על נבחרת לוקסמבורג במשחק ידידות. הוא נכלל בסגל נבחרת סקוטלנד לטורניר יורו 2020 בשנת , וערך הופעה אחת בטורניר, בהפסד 1–3 לנבחרת קרואטיה.

== תארים ==
;גלאזגו ריינג'רס
* אליפות סקוטלנד (1): 2020/2021

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני גלאזגו ריינג'רס
קטגוריה:כדורגלני נבחרת סקוטלנד
קטגוריה:גלאזגו: כדורגלנים
קטגוריה:כדורגלני יורו 2020
קטגוריה:סקוטים שנולדו ב-2001
Alien (שיר של סברינה קרפנטר וג'ונאס בלו)

"Alien" הוא סינגל שהוקלט על ידי הזמרת האמריקאית, סברינה קרפנטר, והתקליטן והמפיק המוזיקלי הבריטי, ג'ונאס בלו. הסינגל נמצא במהדורה היפנית של האלבום Blue של בלו ובהמדורה היפנית של האלבום Singular: Act I של קרפנטר. השיר נכתב על ידי קרפנטר, ג'ין ג'ין ובלו, והופק על ידי בלו. השיר יצא, על ידי הוליווד רקורדס, ב-16 במרץ 2018.

נכון לספטמבר 2021, השיר הושמע למעלה מ-83 מיליון פעמים בספוטיפיי.<ref></ref>

== וידאו קליפ ==
הווידאו קליפ הראשון של הסינגל, שבויים על ידי אלכסנדרה גאווילט, יצא לראשונה ב-16 במרץ 2018. נכון לספטמבר 2021, הווידאו קליפ נצפה למעלה מ-729 מיליון פעמים.<ref></ref>

הווידאו קליפ השני של הסינגל, שבויים על ידי קארלי קאסון, יצא לראשונה ב-30 במרץ 2018. נכון לספטמבר 2021, הווידאו קליפ נצפה למעלה מ-16 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך
! scope="col" |פורמט
!חברת תקליטים
! scope="col" |הערות
|-
!עולמי
| 18 במרץ 2018
| הורדה דיגיטלית
| rowspan="2" |הוליווד רקורדס
|
|-
!איטליה
| 6 באפריל 2018
| רדיו להיט עכשווי
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סברינה קרפנטר
קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי סברינה קרפנטר
קטגוריה:שירי דאנס-פופ
קטגוריה:סינגלים בהוצאת הוליווד רקורדס
תמר הלפרין

תמר הלפרין (נולדה ב-1976) היא נגנית צ'מבלו ופסנתרנית ישראלית-גרמנייה. היא מנגנת בעיקר מוזיקת בארוק בביצועים אותנטים לצד מוזיקה קלאסית וג'אז עם ביג בנד.

==קורות חיים==
תמר הלפרין נולדה בתל אביב בשנת 1976. היא למדה מוזיקה באוניברסיטת תל אביב והמשיכה את לימודיה בבית הספר למוזיקה עתיקה סקולה קנטורום בזיליינסיס עם דגש על מוזיקה בכלים אותנטיים. היא השלימה דוקטורט בבית הספר ג'וליארד בניו יורק על יוהאן סבסטיאן באך.<ref></ref>

היא מומחית במוזיקת בארוק, אבל גם עסקה במוזיקה מודרנית. היא הקליטה עם פסנתרן הג'אז מיכאל וולני את האלבום וונדרקמר שזכה בפרס אקו גאז בקטגוריית אלבום הפסנתר בשנת 2010. היא הקליטה עם וולני והביג בנד של רדיו הסן אלבום המשך בשם "וונדרקמר XXL" שזכה גם כן בפרס אקו ג'אז, אך הפעם בקטגוריית הביג בנד. היא ניגנה בצ'מבלו ובצ'לסטה עם וולני בפסטיבל הג'אז בבון בשנת 2014.<ref></ref>

בשנת 2011, ניגנה יצירות מאת באך בצ'מבלו בכנסיית הבארוק כריסטופורוס ברובע שירשטיין שבעיר וויסבאדן, במסגרת פסטיבל המוזיקה של ריינגאו. בשנת 2012 הלפרין הקליטה לידים של היידן, מוצרט, שוברט ובראהמס עם בעלה הזמר אנדריאס שול תחת הכותרת וונדרר (Wanderer). בביקורת של טים אשלי בגרדיאן על הופעה של הלפרין ובן זוגה בויגמור הול בנושא לידיים (בדומה לנושא האלבום המשותף) נכתב:

ב-2016 היא פרסמה אלבום שבו נגנה יצירות של אריק סאטי לרגל 150 שנים להולדתו בפסנתר, צ'מבלו, גלוקנשפיל, אורגן האמונד והפסנתר אלקטרוני של וורליצר .<ref></ref>

פרס תרבות הסן לשנת 2016 הוענק הן להלפרין והן לשול על ידי פולקר בופיה, ראש ממשלת מדינת הסן. מיכאל הרמן מחבר הנאמנים של הפרס, תיאר באירוע את שני האמנים כחוצי גבולות.<ref></ref>

== אלבומים ==
* 2009: חדר הפלאות של מיכאל וולני (בגרמנית:Wunderkammer s'Michael Wollny) – יחד עם מיכאל וולני
*2012: וונדרר (בגרמנית: wanderer. בתרגום לעברית: הנווד) – לידיים של היידן, מוצרט, שוברט ובראהמס. יחד עם אנדריאס שול.
*2013: חדר הפלאות XXL (בגרמנית: WunderkammerXXL) – יחד עם וולני והביג בנד של רדיו הסן
*2016: סאטי (בצרפתית:Satie) – יצירות של אריק סאטי
*2017: Bachspace – אלבום משותף של הלפרין, טומק קולצ'ינסקי ואטיין אבלין מיצירותיו של באך
*2018: ספר שירי משפחה (באנגלית: Family Songbook) – יחד עם משפחתה
*2019: Twilight People (בתרגום לעברית: אנשי הדמדומים) – יחד עם שול
== פרסים ==
* 1998–2000: מלגה של קרן התרבות אמריקה-ישראל
* 2004: פרס כבוד בפסטיבל פלנדריה למוזיקה עתיקה בברוז'
* 2005: פרס פרסר (באנגלית: Presser Award)<ref></ref>
* 2006: פרס המוזיקה של REC
* 2006 ו-2007: פרס אייזן-פיקארד לאמנויות הבמה
* 2010 ו-2014: פרס האקו ג'אז (יחד עם מיכאל וולני)
* 2016: פרס תרבות הסן (יחד עם בעלה)

== קישורים חיצוניים ==

* 
* 

== הערות שוליים ==

קטגוריה:פסנתרניות ישראליות
קטגוריה:נגני צ'מבלו ישראלים
קטגוריה:נגניות ישראליות
קטגוריה:פסנתרניות גרמניות
קטגוריה:פסנתרנים יהודים גרמנים
קטגוריה:נגנים יהודים גרמנים
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:גרמניות שנולדו ב-1976
קטגוריה:גרמנים שנולדו ב-1976
דייוויד טרנבול

דייוויד טרנבול (באנגלית: David Turnbull; נולד ב-10 ביולי 1999 בקרלוק שבסקוטלנד) הוא כדורגלן סקוטי המשחק בעמדת הקשר בקבוצת סלטיק מליגת העל הסקוטית ובנבחרת סקוטלנד.

== קריירת מועדונים ==
=== מאת'רוול ===
טרנבול גדל במחלקת הנוער של מאת'רוול, אליה הגיע בשנת 2009. ב-10 בפברואר 2018 הוא ערך את הופעת הבכורה שלו בקבוצה הבוגרת של המועדון, בניצחון 2-0 על דנדי במסגרת הגביע הסקוטי. ב-8 במאי הוא ערך את הופעת הבכורה שלו בליגת העל הסקוטית, בניצחון 1-0 על פרטיק ת'יסל במסגרת עונת . בסך הכל ערך טרנבול 39 הופעות ליגה במדי המועדון, בהן הבקיע 16 שערים.

=== סלטיק ===
ב-27 באוגוסט 2020 חתם טרנבול על חוזה לארבע עונות בסלטיק מליגת העל הסקוטית. ב-12 בספטמבר ערך את הופעת הבכורה שלו במועדון, בניצחון 5-0 על רוס קאונטי במסגרת המחזור השביעי בליגה לעונת . ב-10 בדצמבר הבקיע את שער הבכורה שלו במועדון, בניצחון 3-2 על ליל במסגרת שלב הבתים של הליגה האירופית לעונת עונת 2020/2021 בליגה האירופית. ב-23 בדצמבר הבקיע את שער הבכורה שלו בליגה, בניצחון 2-0 על רוס קאונטי במסגרת המחזור ה-19. בסך הכל ערך טרנבול 31 הופעות ליגה בעונתו הראשונה במועדון, בהן הבקיע שמונה שערים.

== קריירה בינלאומית ==
ב-2 ביוני 2021 ערך טרנבול את הופעת הבכורה שלו בנבחרת סקוטלנד, בתיקו 2-2 נגד נבחרת הולנד במשחק ידידות. הוא נכלל בסגל נבחרת סקוטלנד לטורניר יורו 2020 בשנת , אך לא זכה לדקות משחק בטורניר.

== תארים ==
;סלטיק
* הגביע הסקוטי: 2019/2020
* אליפות סקוטלנד: 2021/2022

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני מאת'רוול
קטגוריה:כדורגלני סלטיק
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:זוכי פרס הכדורגלן הצעיר של השנה בליגה הסקוטית
קטגוריה:בריטים שנולדו ב-1999
פאל הירשלר

פאל הירשלר (בהונגרית: Hirschler Pál; נג'קניז'ה, 17 בינואר 1907 – אושוויץ, 1944) היה הרב של הקהילה היהודית בסקשפהרוואר מ-1931 עד גירושו לאושוויץ ביוני 1944, שם הוא נפטר זמן קצר לאחר הגעתו.

== ביוגרפיה ==
פאל הירשלר סיים את לימודיו בבית המדרש לרבנים בבודפשט ובפקולטה למדעי הרוח באוניברסיטה מלכותית פאזמאני פטר בבודפשט (כיום אוניברסיטת אטווש לוראנד). הוא היה אחד התלמידים המבטיחים ביותר של בית המדרש, תלמידו המועדף ביותר של הרב דב ברנאט הלר. ההתמקדות שלו הייתה בכתבי הקודש ובמדעי העזר שלו. הוא רכש ידע עשיר בשפות המזרחיות, בעיקר באשורית, שעל בסיסן זכה במספר פרסים כבר בתקופה שהיה עדיין רק מועמד לרבנות.

כבוגר השנה השנייה בבית המדרש, הוא היה עובד מערכת של הלקסיקון היהודי (Jüdisches Lexikon) בשפה הגרמנית. העבודה המתמשכת ביותר של עבודת חקר המקרא שלו הייתה ספרו אסתר - נחום, שיצא לאור בשנת 1930, ובו ניתח את ספר נחום ואת מגילת אסתר.<ref>[http://www.judaisztika.hu/site/searchdetails?id=10637 Az Eszter – Nahum könyv adatainak megjelenítése]. Judisztika.hu</ref> הפרשנות של מגילת אסתר הייתה גם עבודת הדוקטורט שלו, שנכללה בסדרה שערך אברהם כהנא. עבודת דוקטורט זו הייתה עבודת הדוקטורט היחידה בהונגריה שנכתבה בעברית והתקבלה כתזה לדוקטורט לא רק בבית המדרש לרבנות (שזה כלל לא היה חריג), אלא גם באוניברסיטת פאזמאני פטר. סמיכה לרבנות קיבל הירשלר בשנת 1931

=== פעילותו כרב ===
בשנים 1931–1944 היה הרב ולאחר מכן הרב הראשי של הקהילה היהודית הנאולוגית בסקשפהרוואר. בתקופת כהונתו בעיר, לנוכח הלחץ האנטישמי שהלך וגבר, פעל הרב פישלר לחזק את ההגנה העצמית הפנימית של הקהילה, למען בניית תודעה עצמית יהודית, יחד עם מנהיגי הקהילה המצוינים ורבניו האחרים של העיר. הוא פנה אל בני הנוער בתשומת לב ובאהבה מיוחדת. הוא ידע שבטרגדיה שעלולה להתרחש ישרדו רק צעירים חזקים, מודעים לעצמם, שמחויבים לדת ולתרבות היהודית. בשל כל בין השנים 1936–1943, היה גם העורך של הידיעון היהודי במחוז ה-11 של הונגריה.

=== עבודת המחקר ===
הירשלר המשיך גם בעבודתו המדעית בסקשפהרוואר. בשנת 1942 תרגם בשם הבדוי של גרשון בן יוסף את ספרו של שמואל יוסף עגנון בלבב ימים.
ממוזער
הירשלר תרגם גם את ספר יחזקאל למהדורת כתבי הקודש שתכננה האגודה הספרותית היהודית-הונגרית. הוא עבד עד הרגעים האחרונים לפני הגירוש. כתב היד של תרגום ספר יחזקאל נשלח למנהל בית המדרש לרבנות בבודפשט, לרב שאנדור לווינגר, עשרה ימים לאחר כיבוש הוורמכט את הונגריה (מבצע מרגרטה).

פאל הירשלר נעצר וגורש ב-14 ביוני 1944 לאושוויץ, יחד עם יותר מ-3,000 יהודים מסקשפהרוואר וממחוז פייר, שם נרצח יחד עם אמו.<ref></ref>

== קישורים חיצוניים ==

* [https://www.encyclopedia.com/religion/encyclopedias-almanacs-transcripts-and-maps/hirschler-pal פאל הירשלר], באתר encyclopedia.com
* [http://emlekhely.btk.elte.hu/profile/dr-hirschler-pal/ פאל הירשלר], בדפי זיכרון של אוניברסיטת אטווש לוראנד
* [https://regi.sofar.hu/hirschler-pal/ פאל הירשלר], באתר shofar.hu
* [https://www.or-zse.hu/resp/gergelyanna-debrecen2005.htm Gergelyanna-debrecen 2005]

== הערות שוליים ==

קטגוריה:רבנים הונגרים
קטגוריה:רבנים נאולוגים
קטגוריה:בוגרי בית המדרש לרבנים בבודפשט
קטגוריה:חוקרי מקרא
קטגוריה:בוגרי אוניברסיטת אטווש לוראנד בודפשט
קטגוריה:רבנים שנספו במחנה ההשמדה אושוויץ
קטגוריה:נג'קניז'ה: אישים
קטגוריה:הונגרים שנולדו ב-1907
קטגוריה:הונגרים שנפטרו ב-1944
פרנסיסקו מדינגה

פרנסיסקו מדינגה (באנגלית: Francisco Madinga; נולד ב-11 בפברואר 2000 במלאווי) הוא כדורגלן מלאווי המשחק בעמדת הקשר בקבוצת דילה גורי מליגת העל הגאורגית ובנבחרת מלאווי.

== קריירת מועדונים ==
מדינגה החל את הקריירה המקצוענית שלו במייטי וונדררס מליגת העל המלאווית.

ב-7 בינואר 2020 חתם בדילה גורי מליגת העל הגאורגית. ב-1 במרץ 2020 ערך את הופעת הבכורה שלו במועדון, כשנכנס כמחליף והבקיע שער בניצחון 2-0 על טורפדו כותאיסי במסגרת המחזור הראשון בליגה לעונת . בסך הכל ערך בעונה זו 12 הופעות ליגה, בהן הבקיע שני שערים.

== קריירה בינלאומית ==
ב-24 במרץ 2021 ערך מדינגה את הופעת הבכורה שלו בנבחרת מלאווי, בניצחון 1-0 על נבחרת דרום סודאן במסגרת מוקדמות גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים מלאווים
קטגוריה:קשרי כדורגל מלאווים
קטגוריה:כדורגלני דילה גורי
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:מלאווים שנולדו ב-2000
פליקס מריטו

פליקס מָריטוֹ (בצרפתית: Félix Maritaud; נולד ב-12 בדצמבר 1992) הוא שחקן קולנוע וטלוויזיה צרפתי, הבולט בתפקידיו בקולנוע הקווירי הצרפתי.

== קריירה ==
מריטו החל לצבור הכרה לאחר שכיכב בשורה של סרטים עצמאיים בצרפת. הוא שיחק בסרט 120 פעימות בדקה. מגזין הלהט"ב הצרפתי "Têtu" כינה אותו "הגיבור החדש של הקולנוע הקווירי הצרפתי".<ref></ref>

בשנת 2018 שיחק בסרט העצמאי "Sauvage", בו גילם עובד מין, חסר בית.<ref></ref> פיטר בראדשו מההגרדיאן כתב כי "לביצועים של מריטו יש עוצמה".<ref></ref> מריטו זכה בפרס לומייר לשחקן המבטיח ביותר בטקס פרסי לומייר ה-24, על הופעתו בסרט.<ref></ref>

בשנת 2019 שיחק מריטו בסרט "Lux Æterna" של הבמאי גספר נואה. הסרט הוקרן מחוץ לתחרות בפסטיבל קאן 2019.<ref></ref>

בשנת 2020, כיכב מריטו בסרט קצר צרפתי שכותרתו "דסטין", שנבחר בבחירה הרשמית בפסטיבל קאן 2020,<ref>Zack Sharf, [https://www.indiewire.com/2020/06/cannes-2020-lineup-films-competiton-1202235061/ "Cannes Announces 2020 Official Lineup: ‘French Dispatch,’ ‘Ammonite,’ New McQueen and Ghibli"]. IndieWire, June 3, 2020.</ref> הסרט לא הוקרן בשל ביטול הפסטיבל לאור התפרצות מגפת הקורונה בצרפת. לאחר מכן הוא הוקרן הסרט בפסטיבל הסרטים הבינלאומי בטורונטו בשנת 2020,<ref name="special">Jeremy Kay, [https://www.screendaily.com/news/tiff-adds-special-events-including-new-edition-of-planet-africa-live-talks-series/5152540.article "TIFF adds special events including new edition of Planet Africa, live talks series"]. Screen Daily, August 25, 2020.</ref> שם זכה בפרס "IMDbPro Short Cuts", הסרט הקצר הבינלאומי הטוב ביותר.<ref>Etan Vlessing, [https://www.hollywoodreporter.com/news/toronto-chloe-zhaos-nomadland-wins-audience-award "Toronto: Chloe Zhao's 'Nomadland' Wins Audience Award"]. The Hollywood Reporter, September 20, 2020.</ref>

== חיים אישיים ==
מריטו הוא גיי.<ref></ref>

== פילמוגרפיה ==
{| class="wikitable"
! שנה
! כותרת
! תפקיד
! class="unsortable" | הערות
|-
| rowspan="1" | 2017
| 120 פעימות בדקה
| מקס
|
|-
| rowspan="3" | 2018
| Sauvage
| ליאו
| פרס לומייר לשחקן המבטיח ביותר
|-
| Knife+Heart
| תיירי
|
|-
| ג'ונאס
| ג'ונאס (כבוגר)
|
|-
| rowspan="1" | 2019
| Lux Æterna
| פליקס
|
|-
| rowspan="3" | 2020
| Christine and the Queens: La Vita Nuova
| הפאונה
|
|-
| דסטין
| פליקס
|
|-
| L'ennemi
| פבלו פסרלה דלה לה פנה אי ארגון
|
|-
| rowspan="2" | 2022
| לא תהיי לבד
|יובן
|
|-
|טום
|סמי
|
|-
|2023
|סולו <small>(אנ')</small>
|אוליבר
|
|}

==קישורים חיצוניים==

== הערות שוליים ==
 

קטגוריה:שחקני קולנוע וטלוויזיה צרפתים
קטגוריה:שחקנים הומוסקסואלים
קטגוריה:להט"בים צרפתים
קטגוריה:צרפתים שנולדו ב-1992